**OPIS PREDMETU ZÁKAZKY**

ŠPECIFIKÁCIA PREDMETU ZÁKAZKY

Vykonanie odborných prehliadok, odborných skúšok VTZ - **elektrické** v súlade s  ustanoveniami vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej len „vyhláška č. 508/2009 Z. z.“).

Úspešný uchádzač zabezpečí počas trvania Rámcovej dohody služby v súlade s touto vyhláškou na zaistenie bezpečnosti a ochrany zdravia pri práci a bezpečnosti technických zariadení a ktoré bude odovzdávať v súlade s platným zákonom predpísanou periodicitou nasledovne:

1. Odborné prehliadky a odborné skúšky elektrických zariadení :

* periodické;
* strojov, (technických zariadení);
* v zmysle §13 vyhlášky 508/2009 Z. z. so všetkými meraniami podľa prislúchajúcich noriem.

1. Odborné prehliadky a odborné skúšky bleskozvodov:

* bleskozvodové sústavy;
* aktívne bleskozvody;
* v zmysle §13 vyhlášky 508/2009 Z. z. so všetkými meraniami podľa prislúchajúcich noriem.

1. Odborné prehliadky a skúšky elektrickej inštalácie:

* murované obytné a kancelárske budovy a priestory, rekreačné strediská, školy, škôlky, objekty sociálnych a zdravotných služieb, priestory pre lekárske účely, priestory pre športové účely, výrobné haly, elektrické NN, výmenníkové stanice, akumulátorovne, pracovné stroje a náhradné zdroje pre budovy Ministerstva vnútra SR.

1. Odborné prehliadky a skúšky elektrických zariadení v objektoch s nebezpečenstvom výbuchu bez obmedzenia napätia

* regulačné stanice plynu, plynové kotolne a pod. vrátane bleskozvodov.

Priebežná aktualizácia harmonogramu vykonávania odborných prehliadok a odborných skúšok na jednotlivých objektoch a zariadeniach MV SR :

1. Odborné prehliadky a odborné skúšky v zmysle predmetu zákazky budú vykonávané

v objektoch verejného obstarávateľa na základe harmonogramu spracovaného verejným

obstarávateľom v zmysle zákonnej periodicity.

1. Opakovaná úradná skúška

* vykonanie opakovanej úradnej skúšky, v zmysle § 12 vyhlášky 508/2009 Z. z. oprávnenou právnickou osobou.

1. Vypracovanie správy o odbornej prehliadke a odbornej skúške

* správa o odbornej prehliadke a odbornej skúške elektrického zariadenia a bleskozvodu musí obsahovať predovšetkým náležitosti stanovené v STN 33 2000-6: 2018, čl. 6.5 s použitím príloh príslušnej normy najmä G1, E2.

1. Ďalšie požiadavky:

* určenie druhu revízie ([východisková](http://www.reviznasprava.sk/revizia.html#vychodiskova) alebo [pravidelná](http://www.reviznasprava.sk/revizia.html#pravidelna));
* dátum zahájenia a dátum ukončenia revízie;
* meno, priezvisko a podpis revízneho technika a evidenčné číslo revízneho technika;
* názov organizácie oprávnenej na vykonávanie revízie a jej evidenčné číslo;
* presné určenie a názov objektu, na ktorom sa revízie vyhotovuje;
* súpis meracích prístrojov použitých pri revízii;
* vymedzenie rozsahu revidovaného elektrického zariadenia a bleskozvodu;
* súpis činností vykonaných pri revízii (prehliadka, meranie, skúšanie);
* namerané hodnoty zistené pri revízii elektrického zariadenia a bleskozvodu;
* súpis chýb a nedostatkov zistených pri revízii elektrického zariadenia a bleskozvodu a termíny odstránenia uvedených chýb a nedostatkov;
* celkový výsledok revízie s uvedením, či je elektrické zariadenie a bleskozvod schopné bezpečnej prevádzky;
* dátum vypracovania a dátum odovzdania revíznej správy príslušnému zodpovednému
* zamestnancovi.

Vypracovanie správy o odbornej prehliadke a odbornej skúške a protokolu o určení vonkajších vplyvov musí byť súčasťou ceny za vykonanie odbornej prehliadky, odbornej skúšky a opakovanej úradnej skúšky v písomnej aj v elektronickej forme.

Odborné prehliadky, odborné skúšky a opakované úradné skúšky vybraných VTZ elektrických sa budú vykonávať za účasti prevádzkovateľa zariadení, správcu objektu, resp. ním poverenej osoby, resp. pracovníka Centra podpory Košice. O realizácii vykonania odborných prehliadok, odborných skúšok a opakovaných odborných skúšok VTZ -elektrických, o termíne a čase bude informovaný príslušný technik BOZP a PO v rámci svojej pôsobnosti.